
Un siegu no por 
skirbi loke un muda 
bis’e 


Hardin Chikitin/Nos Kas 25 aña 


Seis morto dentro di 24 ora 
PAG 2 


MANTENE BO 
VEHIKULO OF 
EKIPO DEN 
KONDISHON 
KU PIESANAN 
KUMPRA NA NAPA 


Hardin Chikitin/Nos Kas a selebrá 25 aña di eksistensia djabièrnè 4 di ougùstùs. Den kuadro di selebrashon aki tabatin un atardi di fiesta pa e 
muchanan, lider i mayornan. Edson (Fittipaldi) Pietersz di BONERIANO tambe tabata presente i a saka basta foto. Mas informashon i foto den 
páginanan paden. 


ABUSU POLISIAL 


Muhé sekuestrá ta hui for di sèl den garashi 
PAG 4 

Pronóstiko di 
tempu pa Boneiru 


Djadumingu 06 te Djaluna 07 Ougùstùs 2023 


Leve te parsialmente nublá i chèns chikí pa algun áwaseru 


Ta leve te parsialmente nublá i tin un chèns chikí pa un áwaseru. E 
temperatura máksimo lo ta aproksimadamente 33°C, e temperatura 
mínimo mas o ménos 28°C. E bientu ost ta predominantemente 
moderá, mas o ménos forsa 4. 


Altura di ola: aproksimadamente 1.5 m (4-6 pia). 


* Altura di ola válido pa laman grandi 


Bonaire Beauty Academy 
ta buska 
schoonheidspecialiste 


mail: nailsbonaire@hotmail.com 


pa mas info #786-7011 


Ludovico Nicolaas a papia kuné pa Herensia 
Betty Ratslaff ta konta kon el 
a realisá su dikshonario 


KRALENDIJK – Awe 
djaluna pa 8or di anochi ta 
pasa un Herensia hopi spe- 
sial na Bonaire.tv, kanal 23 
Flamingo TV i kanal 70 di 
Telbo. Ludovico Nicolaas, 


ko-presentadó di Herensia, 
ta papia ku Elisabeth (Bet- 
ty) Ratslaff tokante e trabou 
i esfuersonan ku el a hasi 
den pasado pa produsí un 
dikshonario di Papiamentu/ 


Ingles. 
Betty a yega Aruba hopi 
aña pasá pa traha pa TEAM, 
Mishon Iglesia Aliansa 
Evangélika. Den su in- 
tentonan pa siña Papia- 
mentu el a kuminsá ta traha 
listanan di palabra di e dos 
idiomanan aki. Otro mis- 
honeronan merikano ku a 
yega e islanan aki tambe 
tabata usa e listanan aki pa 
siña idioma Papiamentu. 
Den tempu ku el a traha 
na Boneiru Betty a logra 
saka un dikshonario tiki di 
e dos idiomanan. E tabata 
un éksito i asta a re-imprimí 
esaki despues. 
Betty Ratslaff a biba ta 
resien na Aruba, interná na 
Maristella, pa despues ban- 
doná Aruba ora ku su es- 
poso, pastor Vicente Hen- 
riquez, a fayesé ku kasi 100 
aña. 


KRALENDIJK -- Pas- 
tor Alex Senchi, meskos 
ku hopi mucha, e tambe 
gusta saboriá un dushi 
eiskrim di Tio Pepe. 
E dianan aki ta hopi 
kalor, grandi i chikitu ta 
buska tur loke ta freska 
i yuda e kurpa, pa alivia 


Pastor Senchi gusta eiskrim 
di Tio Pepe 


poko for di e kayente di e 
dianan aki. 
Un eiskrim di Tio Pepe 
semper ta baha bon, mo- 
mentu ta kalor, e ta baha 
mihó. Potrèt durante sele- 
brashon aniversario, na 
Hardin Chikitin/Nos Kas. 


KRALENDIJK – Den 
fin di siman tras di lomba 
a surgi un situashon basta 
eksepshonal, kaminda seis 
morto a kai na Boneiru 
dentro di 24 ora. René Sed- 
ney di agensia funerario 
‘Nos Consuelo’ a konfirmá 
na BONERIANO ku esa- 


Seis morto dentro di 24 ora 


ki a sosodé i ku por papia 
trankil enbèrdat di un situ- 
ashon eksepshonal. 
Entre e personanan ku a 
fayesé tin Ivonne Gevers, 
Boy Francees, Julia Trin- 
idad-Molina i algun otro 
persona. Na tur tabatin seis 
persona den frizernan di 


‘Nos Consuelo den fin di 
siman. 
“Na tur nos tin nuebe 
akomodashon regular pa 
pone defuntu na nos fasi- 
lidat. Pues no ta ningun 
problema. Pero enbèrdat 
por papia di un situashon 
basta ekspeshonal”, René 


Sedney di agensia funer- 
ario ‘Nos Consuelo’ a bisa 
BONERIANO. 
Segun Sedney, reko- 
nosiendo e situashon ekspe- 
shonal aki, mester tene kue- 


nta tambe ku tin bes ta pasa 
mas ku un siman ku no tin 
morto ta kai. Por ehèm- 
pel promé ku e situashon 
eksepshonal aki tabatin 10 
dia sin ningun morto. 

ABUSU POLISIAL 


KRALENDIJK- 
Un 
insidente basta violento ku 
a tuma lugá djasabra 5 di 
ougùstùs tin tur karakterís- 
tika di ta abusu polisial. 
Meimei di pleno kaya du- 
rante Aquafast un agente 
di Kuerpo Polisial Hulanda 
Karibense (KPCN) na un 
manera bastante brutu a pu- 
sha reportero Tico Janga. 
Ku konsekuensia ku esaki 
a kai riba suela. Riba me- 
dio sosial ta sirkulá e gra- 
bashon di e insidente aki. E 
imágennan ta preokupante 
i e manera di aktua di e 
agente enkuestion ta por 
lo ménos kuestionabel. E 
topiko di abusu eksesivo na 
man di polis no ta algu des- 
konosí. Na vários okashon 
BONERIANO a kuestioná 


i atvertí tokante e kondukta 
violento di algun agente. 
Janga riba su página di 
Facebook a duna un relato 
di e suseso. Segun su banda 
di e medaya, e tabata ehersé 
tarea pa Radio Flamingo i 
komo tal el a aserká algun 
agente na momentu ku nan 
tabata atendé ku algun per- 
sona bou di influensia di 
alkohòl. Te ainda no ta ma- 
sha klaro kiko a surgi entre 
Janga i e polis. Sí por mira 
klaramente kon e agente ta 
pusha Janga di un forma 
violento, sin tene kuenta 
ku esaki por okashoná un 
daño severo na e persona òf 
kualke hende ku por tabata 
pará tras di Janga. 
E echo ku e polis a sigui 
kana bai ta indiká ku aki no 


ta trata di un situashon agu- 
do den kua e polis su siguri- 
dat tabata den peliger. Pues 
e pregunta ta surgi, dikon 
atendé di e manera aki? 
Despues di algun minüt, 
Janga a pasa bèk i a deten’é 
pa a atendé kuné. Aki a 
surgi un diskushon pa kua 
a detené e periodista. Alre- 
dedor di 9’or a laga kolega 
Janga den libertat. 
Janga ta skirbi riba su 
página di Facebook: “Ami 
ta haña e kosnan akí suma- 
mente tristu, pakiko, pak- 
iko i pakiko mester usa 
violensia i agresividat anto 
den bòshi riba un persona 
so ku no ta armá òf ku no 
tin arma den su poder, òf ku 
no ta forma kualke peliger 
pa otronan.” 


Lógikamente ta spera di 
un Kuerpo Polisial madurá, 
ku nan lo duna un reakshon 
amplio i spesífiko. Sinem- 
bargo KPCN a duna un 
reakshon basta general na 
un medio di komunikashon. 
“Na momentu ku un polis 
hasi uso di kualke forma di 
violensia nan mester traha 
un rapòrt ku lo keda evaluá 
pa Ministerio Públiko ku 
lo start un investigashon di 
inmediato pa hustifiká si e 
violensia usá tabata nesesa- 
rio basá riba rapòrtnan ku 
wòrdu trahá i imágennan 
ku ta sirkulá riba retnan 
sosial. Na momentu ku e 
víktima tambe entregá un 
keho, polis interno òf Min- 
isterio Públiko lo start un 
investigashon mas aleu. A 
informá Janga di e pasonan 
ku e por tuma.” 
E insidente aki a sòru 
pa konsternashon den ko- 


munidat. No por deskartá 
e echo ku polis ta e úniko 
organisashon ku pa lei por 
usa violensia. Esaki ta trese 
tambe un responsabilidat 
grandi. No por krea e im- 
preshon ku sin mas un polis 
por usa violensia. 
Sigur a yega ora pa 
KPCN atendé esaki. Abo- 
gado mr. Van Lieshout na 
vários okashon a atvertí i 
desaprobá uso di violensia 
desporposhonal na man di 
polis. Hopi bia el a boga pa 
e tópiko aki haña su debido 
atenshon. “Polis ta prepará 
pa hustamente de-eskalá un 
situashon. No ta tur polis 
pero tin ku ta hasi mal uso. 
Si no hasi nada, bo ta krea 
mònster”, el a splika duran- 
te un previo entrevista. 
Tin tur indikashon ku e 
palabranan aki ta birando 
realidat. 

KRALENDIJK-- Bonei- 
ru a gana títulonan máksi- 
mo den e sertámen di Miss 
and Mister Hispanoamerica 
Internacional. Esaki a tuma 
lugá djasabra 5 di ougùstùs 
na Repúblika Dominikana, 
Punta Cana. 
Den kategoria Preteen, 
Boneiru tabata representá 
pa Kaylee Winklaar. Kay- 
lee a gana título di Miss 
Preteen 
Hispanoamerica 
Internacional i alabes Miss 
Elegansia. E ta tambe por 


sierto ganadó apsoluto di 
arte di palabra 2023. Un 
hóben pues ku hopi talento 
i dedikashon na loke nan e 
ta hasi. 
Irlenska Martinus a par- 
tisipá den e kategoria di 
Miss Petite. Irlenska a bai 
ku e título máksimo i bai 
tambe ke premionan di ta 
gana Miss elegansia , Miss 
fotogénika i Miss Best 
hair.“Nos di fundashon BI- 
ATA kier a yama un danki 
na tur ku di un òf otro mane- 


ra a forma parti di e trayek- 
toria di nos partisipantenan. 
Mayornan, pueblo di Bo- 
neiru, Kòrsou i Aruba,” 
asina presidente di BIATA 
Foundation Johnrick An- 
thony a bisa. Ya pa algun 
tempu BIATA a bin ta pre- 
pará e dos kandidatanan aki 
intensivamente pa e sertá- 
men. 
E sertámen ta e promé 
proyekto di Miss Teen Bo- 
naire i Akademia di trans- 
formashon. Den futuro e 
organisashon ke bai traha 
dirigí riba e parti di for- 
mashon di hóben i mucha 
riba tereno di beyesa. 
Finalmente 
e 
organ- 
isashon ta gradisí prensa ku 
a kubri henter e temporada 
i ta pidi un i tur keda pendi- 
ente pa dia ku e reinanan ta 
regresá Boneiru. 


KRALENDIJK/SEA- 
TLE – Servisionan di Polis 
Merikano a kuminsá ku un 
investigashon grandi den 
mas estado despues ku un 
muhé a hui for di un sèl 
improvisá. A detené un so- 
spechoso, tin e sospecho ku 
ainda tin mas víktima. 
E víktima, kende no ta 
menshoná su nòmber, mei- 
mei di luna pasá a keda 
rekohé pa e sospechoso 
den e zona kòrá den e siu- 
dat nortwèst Seatle. Una 


bes riba kaminda, e hòm- 
ber a presentá su mes komo 
agente polisial. El a laga 
mustra su pas, menasá i 
mara e muhé su man i pi- 
anan. 
E hòmber a kore hopi 
shen kilometer ku e muhé 
pa su kas den sùit di e siudat 
bisiña Oregon. Na kaminda 
e hòmber a violá e muhé i 
na momentu ku a yega kas, 
el a sera e muhé den un sèl 
di blòki den su garashi ku e 
mes a traha. 


Momentu ku e hòmber a 
sali pa un ratu, e muhé a hasi 
intento pa hui. Ku su man- 
nan ku a kuminsá sangra, e 
muhé a logra skùif e porta 
di metal sufisientemente 
pa e por hui. Pafó e por a 
para un outo ku tabata pasa 
i yama Polis. 
“Su desishon i gana di 
sobrebibí, por spar hopi otro 
muhé ku mesun pesadia,” 
e investigadó prinsipal di 
FBI ta bisa. El a agregá ku 
ta sospechá e sospechoso di 
mesun tipo di akto den kua- 
ter otro estado. E por haña 
kastigu di bida largu. 
Den kua estado ta sos- 
pechá Negasi Zuberi di 26 
aña di echonan kastigabel, 
FBI no a bisa. Tampoko 
ta konosí ku ta involukr’é 
asina lihé ku otro kasonan. 
Sí a sali na kla ku e último 
dies añanan probablemente 


el a biba den dies estado, di 
California te na kosta wèst i 
te New York den e parti ost. 
Un dia despues a per- 
siguí Zuberi na Reno, Ne- 
vada. Ei nan e agentenan a 
hañ’é den un outo riba un 
sitio di parker di un ware- 
house, den kompania di su 
kasá i yu. El a trata di kòrta 
su mes ku un opheto skèrpi 
i destruí su telefòn, pero a 
keda detené. 


Durante un búskeda den 
su kas, agentenan a desku- 
brí un lista di akshon ku 
Zuberi a stipulá pa loke el 
a yama su ‘Operation Take 
Over’. Ei den e tabatin en- 
tre otro notá ku e mester 
laga su telefòn keda kas i 
mester kita tur kos sí e vík- 
timanan bolbe haña bida. 
Tambe a haña pintura di 
konstrukshon pa e sèl ku a 
haña. 


Polis ta buska mas víktima 
Muhé sekuestrá ta hui for 
di sèl den garashi 


Irlenska Martines i Kaylee Winklar koroná 
Miss Petite i Miss Preteen Hispanoamerica 
Internacional 

KRALENDIJK – Enti- 
dat Públiko Boneiru a duna 
WEB enkargo pa remplasá 
e iluminashon aktual di 
kaya ku lus LED inteli- 
gente ku no ta gasta hopi 
koriente. Aplikashon di lus 
LED inteligente ta kuadra 
ku e metanan sostenibel i di 
siguridat di Entidat Públiko 
Boneiru. Empresarionan lo- 
kal ta sòru pa instalashon di 
e lusnan LED. Nan ta haña 
treinen spesial pa esaki. 
Entidat Públiko Boneiru 
ta responsabel pa ofresé 
bon iluminashon di kaya 
na Boneiru. Lus LED ta 
bentahoso pa Boneiru i 


nan ta brinda un aporte na 
kalidat di bida na Boneiru. 
Diputado Thielman: ‘Ku 
e lusnan akí, pa medio di 
iluminashon inteligente i 
di mihó kalidat, nos ta ou- 
mentá siguridat sosial, sig- 
uridat di tráfiko i ambiente 
riba kaya.’ 
E proyekto di prueba ta 
ranka sali for di kuminsa- 
mentu di luna di ougùstùs 
den e siguiente kayanan: 
Bulevar J.A. Abraham for 
di Kaya Internashonal te 
na Kaya Gilbert F Croes, 
Bulevar J.A. Abraham van 
Marriot Hotel te na Carib- 
bean Court, Kaya Charles 


E.B. Hellmund, Kaya Com- 
merce, Kaya Encarnacion 
B. Sint Jago, Kaya Gilberto 
F Croes, Bulevar Goberna- 
dor N Debrot, Kaya Indu- 
stria, Kaya International, 
Kaya Korona, Kaya Lib- 
ertador 
Simon 
Bolivar, 
Kaya Nikiboko Nort, Kaya 
Nikiboko Sùit, Kaminda 
Nieuw-Amsterdam, Kaya 
Pueblo/Kaya 
Seminole, 
Bario Den Tera, Kaya Luis 
Pourier / Kaya Hubentud, 
Kaya 
Dawari, 
Bulevar 
Minguel A. Pourier, Kaya 
Hubentut / Bario Puente 
Afó, Bario Mamparia Kutu 
i Kaya Trupial. 


KRALENDIJK – Dia 
25 di ougùstùs e pareha 
Sven i Marjolein di MAS 
Real Estate, ta organisá 
un anochi spesial. E ano- 
chi akí ta pará den señal 
di Donkey Sanctuary i 
Banko di Kuminda Bonei- 
ru. E dos instansianan ta 
pegá na kurason di Sven i 
Marjolein i hasi uso di un 
sosten. 
Dia 22 di ougùstùs 
Sven i Marjolein ta kasa i 
durante e dianan ei ta ron- 
doná pa nan famia, amigu 
i sernan kerí. Huntu nan 
ke hasi nan siman di ma- 
trimonio algu bunita pa e 


isla. 
Pa e anochi akí, e 
pareha ta en buska di em- 
presanan ku ke trese nan 
produkto òf servisio pa e 
findishi. Ya tin algu pa e 
findishi, manera obra di 
arte, un anochi afó i te asta 
adopshon di buriku. 
E ganashi total di e 
findishi ta bai pa Donkey 
Sanctuary i Banko di Ku- 
minda. 
Esnan ku ke kontribuí 
ku un kontribushon por 
manda un mail na info@ 
mas.realestate. Na mes 
momentu ta risibí un invi- 
tashon pa e anochi. 


KRALENDIJK -- Ya 
pa algun aña e fundashon 
Mantelzorg 
ta 
trahando 
riba e kaminda pa pidi at- 
enshon pa e puesto di kuido 
di próhimo ‘Mantelzorg’ na 
Boneiru. E hendenan akí ta 
boluntarionan ku di kurason 
ta kuida un próhimo. 
Un próhimo por ta un 
mayor, ruman, bisiña, òf 
simplemente un amigu òf 
konosí. Hopi biá e hende- 
nan ku ta yuda den e trabou 
di kuido akí, tin e pisá ku 


e trabou ku nan ta hasi i e 
fundashon por yuda nan. 
Tambe e fundashon ta hasi 
nan esfuerso pa integrá e 
hendenan akí den e kadena 
di kuido di salú formal. 
Rotary Club Bonaire 
resientemente a sostené e 
fundashon Mantelzorg ku 
un donashon di 3 mil dòler. 
Diane Thomas a duna sp- 
likashon tokante e trabou di 
e fundashon i a risibí e chèk 
simbóliko ku gratitut. 
Stichting Project ta pa 


hopi aña ta asistí ku éksito 
e hóbennan na Boneiru ku 
pa motibu di sirkunstansi- 
anan no por partisipá mas 
na kas òf skol. Pa sostené 
aktividatnan den e plan di 
fakansi di e fundashon, Ro- 
tary a duna un kantidat di 
1,250 dòler na e proyekto 
di e fundashon. 
Direktor Liënne Doma- 
cassé a mustra su gratitut pa 
e donashon. Un miembro 
di Rotary Club, Gregory 
Obersi, tabata presente na 


e inisio di un di e aktivi- 
datnan pa e hóbennan, un 
tour di quad den e área di 


Lagun, kada un guiá dor di 
un mentor. 


Anochi na benefisio di Donkey 
Sanctuary i Banko di Kuminda 
Iluminashon nobo pa 
kaya ku lus led 


Rotary ta sostené Mantelzorg i 
Stichting Project 

Pa info i komunikado den 
Extra/BONERIANO 


Redakshon: 
extrabon@gmail.com 


Aviso mail: 
avisobon@gmail.com 


Asina ketu nos ta laga nan bai? 


Hende a nase pa biba i despues muri. Niun hende por evadí e destinu aki. 
Manera grandinan sa bisa: E ta pará skirbí den bo plant’i mannan (MM – Mes- 
ter Muri). Por alargá bo bida, pero no por evitá ku e ta yega su fin. 
Famianan ku keda tras ta hasi lo máksimo pa duna nan ser kerí un bunita des- 
pedida. Ta e último tributo ku por duna nan. Pero nos ta sinti ku banda di tur 
e tributonan aki di parti famia, instansianan riba e isla aki, inkluso gobièrnu tin 
biá, mester hasi algu más pa honra esnan ku a bai i ku a laga un legado atras. 
Laga nos tuma komo ehèmpel tres persona ku a muri resientemente. Tres 
artista, dos músiko/musikant i un pintor. Gebby Saleh, Hubert (Yubi) Martis i 
Renate van der Bijl. Ningun señal di parti instansianan lokal, manera un SKAL 
òf ASOMBO (Asosiashon di Músiko Boneriano), òf otronan, pa pone atenshon 
públikamente na nan despedida for di e mundu aki i nan karera artístiko. 
BONERIANO, den pasado Extra tambe, ademas den e programanan Beku i 
Herensia, a kustumbrá pa para ketu na karera na momentu di despedida di 
loke nos ta konsiderá baluartenan di Boneiru. No solamente artista, deportis- 
tanan ku a destaká, sino tambe na hendenan ku djis pa nan presensia riba e 


pida baranka aki, a laga rekuerdonan bunita atras, komo personanan mar- 
kante i spesial. 
Den kaso di e tres personanan ariba menshoná, nos ta haña ku sigur SKAL – 
Sekshon di Kultura, Arte i Literatura – mester a sali dilanti i presentá un orbitu- 
aro di e personanan aki. Tambe ASOMBO! 
Na momentu ku ta trata di un deportista destaká ku a fayesé nos ta kere ku 
INDEBON mester pone atenshon na nan. Manera un Buchi Hildo Wijman, un 
Broertje Finies komo un dje mihó deportistanan boneriano. I asina tin mas i lo 
tin mas. 
Aki nos mester mira den direkshon di nos isla ruman Aruba, na unda sí esaki 
ta sosodé. Sea unnda ku sea, ta sali komunikadonan di prensa konteniendo 
orbituario di e personanan aki. 
Nos ta spera ku e instansianan konserní lo risibí e opinion aki di BONERIANO 
komo positivo, djis un opinion pa duna honor na nos hendenan ku a destaká 
durante nan bida. 




Programanan di Bonaire.tv 
TELBO kanal 70 
Flamingo TV kanal 23 



Tur mèrdia 12’or ta kuminsá un programashon nobo di 
4 ora. 
E programashon 
aki ta ripití pa 24:00. 


12.00 Aktualidat: 
Rudy Jacobs 
13.00 Aki Boneiru: 
Vanessa i Fernando (Wanika Games) 
14.00 Herensia: 
Josefina Silie-Coffi (Yufrou Ui) 
15.00 BAPA: 
Irlenska Martinus 


16.00 Herensia: 
Glenn Albertina 
17.00 Aki Boneiru: 
Ekspo Arte Ka'i Mimina 
18.00 Herensia: 
Eusebio Mauricio (Mau) Winklaar 
19.30 Puerto Latino: 
Luis Zárraga 


20.00 Herensia: 
Elisabeth Ratslaff-Henrigiag (Betty) 2 
21.00 Aki Boneiru: 
Luna Yen 
23.00 BAPA: 
Denise De Jongh Rekwest 

WILLEMSTAD 
– 
Djaweps ku plaser a sele- 
brá ku a yega e punto mas 
haltu di e promé edifisio di 
bunita proyekto di bibienda 
na Tera Kòrá. 
Huntu koleganan Minis- 
ter Cijntje, Hato i van Hey- 
doorn, gerensia di FKP, tra- 
hadónan i demas invitado, 
Minister Rudmila Cecilia a 


selebrá fase 1 di e komple- 
ho di 204 apartamentu ku ta 
bin na Tera Kòrá. 
Di e forma akí Gabinete 
Pisas ta sigui traha pa aliviá 
e situashon di bibienda na 
Kòrsou. 
Ku e proyekto akí ta 
despues di hopi aña ku ta 
duna atenshon atrobe na bi- 
bienda sosial pa pueblo. 


Punto mas haltu proyekto bibienda 

KATAN DOBLA 
SIN KIBRA! 


AMI AWOR 


Despues di algun aña KATAN a bai dal un keiru na Hulanda, bai 
bishitá famianan. Pa KATAN famia ta keda un ser importante. 
P’sei KATAN aki, ta trata konstantemente pa ta den kontakto ku 
su famianan. 
Tin biaha ora KATAN no tin nada di hasi, KATAN ta subi www. 
wiewaswie.nl, i mi ta buska mi antesedentenan. Tin hende ku no 
ta prekupá nan kabes ku hendenan di nan propio sanger. Pero ta 
kai lanta ku otro individuo ku nan no sa mes kua patu a brui nan. 
Nan ta lubidá ku ora morto kai, kas mortuorio tin un pregunta so 
ta hasi: ‘Ken ta paga pa dera?’ Anto ei bo ta mira kon amigunan 
ku tur tempu a para ku bo na snèk bebe, ta hala atras, buska bo 
famianan mas yegá pa kubri e debenan di entiero. 
Danki Dios aki na Bonaire niun morto ta keda riba tera, kon ku 
bai rere, gobièrnu ta yuda. Un ta malalenga KATAN tin. Ta atvertí 
KATAN kier atvertí bo, pa buska drechi di bo famia. Tin famia bo 
sa, ku ora sierto miembro dje palu di e famianan ei tuma kon- 
takto ku bo. Bo sa kaba pa kiko: ‘Outo a para ku mi, mi mester 
di sèn pa pone gasolin, kiko b’á kushiná awe, mi mester di un 
favor, dunámi left. Ta masha poko ta bisa bo, m’a gana un pia di 
500 dòler, bo pasa tuma un kosh chikí. M’a drecha un plato di 
kuminda aki, bo pasa tuma poko. I asina mi por sigui menshoná. 
Aki na Hulanda mi a mira hende trata sierto miembro di nan 
famia mihó ku famianan di nan propio sanger mes! Nan kachó 
ta den kama di felpa, miéntras nan ruman ta drumí bou di brùg òf 
den outo. Sintá na mesa mi konosí ku m’a duna left hiba kas… a 
habri su karta kuminsá lesa na bos haltu. Lubidá ku mi ta einan. 
“Estimado Sra. Jansen: Un piká di insekto, kemadura dor di solo 
òf pegasaya . Esakinan ta algun di e rísikonan ku Shusmy ta en- 
frentando ora verano ta na su punto mas haltu. Grasia na Dios, 
hopi situashon peligroso por keda evitá. Den e karta aki nos ta 
duna tep tokante kon prepará bo mes i Shusmy pa un verano 
kaluroso.” 
M’á bira kara wak e konosí i puntr’é:’Bo no por ta niun tiki serio!’ 
El a pasa man pone e karta riba mesa, i a bai pafó. Shusmy….. 
shusmyyyyy… dòkter a manda karta pa bo. I den presensia di 
Shusmy a sigui lesa nan karta, miéntras Shusmy ta saboriando 
un steik di karni i ami mes ni un glas di awa! 
“Evitá ku bo pushi ta sufri kemadura di solo”, e karta ta sigui 
bisa. 
Kisas por ta straño, pero pushi tambe por sufri kemadura. Spe- 
sialmente na e lugánan kaminda nan tin tiki lana, nan ta kore e 
riesgo di kemadura. Ademas, animalnan ku lana blanku tin mas 
riesgo pa sufri di kemadura. Deskubrí kon protehá bo pushi for 
di solo. 
Ainó yu…..Anto si bo wak Shusmy…..e parse un 30 bola di hilu 
di hak koló di apelsina bonchá na otro, si e sigui kome asina djis 
aki e ta rementá, e no ta un bista pa ripití dos bia, Garfield ta mas 


bunita kuné. 
E konosí ta sigui lesa…sin aster mi, gewon m’a haña gana di ... 
Dios pordoná mi piká. 
E sinbergwensa a sigui lesa na bos mas haltu , Pushi ku kara 
hinchá. 
Si Shusmy diripiente tin su kará hinchá, lep, òf pia? Probable- 
mente Shusmy a keda piká pa un insekto. Por mira piká di in- 
sekto regularmente na kurpa di pushi ku ta kana pafó. Mordé di 
insekto por ta hopi peligroso pa un pushi. Sòru pa bo ta prepará 
pa mordé di maribomba, abea, i sa ki ora bo tin ku bai veteri- 
nario. 
Rísiko na bentanan ku ta kèntel. 
Den verano bo tin e tendensia di habri bentana mas frekuente. 
Bo tin un òf mas bentana ku ta kai habri skùin, bentana ku ta 
kèntel? Ta hopi kouteloso ku Shusmy. Ora ku bo pushi ta purba 
di sali na un bentana ku ta kèntel, e pushi por keda pegá den e 
pida habrí dje bentana. Ora bo pushi keda pegá den bo bentana 
esaki por ta fatal pe. Pues sera tur e bentananan ku ta habri riba 
un kir ora bo ta sali for di kas òf sòru pa bo pushi no ta yega 
einan. 
M’á inturumpié pidié un glas di awa, halsando mi bos…… pero 
ni hende ni palu. Tur atenshon pa Shusmy. 
Heridanan despues di hunga pafó, e a sigui lesa ta blo pak mi ku 
man pa mi keda ketu. 
Sierto pushi den temporada di verano ta muchu mas riba kaya, 
ku nan ta paden di kas. Dor di esaki bo pushi por hañé den pelea 
di kaya òf ku herida di mordé. Kiko bo tin ku hasi ora bo kon- 
statá un mordé na kurpa di Shusmy? No bai hunga ròl di dòkter. 
Esaki ta nos tepnan di verano pa luna di ougùstùs. Nos ta spera 
ku abo i Shusmy por disfrutá di e dianan kayente 
Si bo tin mas pregunta despues di a lesa e tepnan aki, tuma 
kontakto libremente ku nos. E tim di klínika veterinario ta deseá 
bo un verano sin doló di kabes. 
Awor mi por komprondé dikon ora su kasá drenta kas, Shusmy 
ta koré sali pafó….tin mas hende ku ta busk’é pa ... 
Ora e a kaba di lesa, mi a puntr’é: I ami awó? Unda e tepnan pa 
ami ku ta bini di vakashon, ku no a kustumbrá ku wer di Hu- 
landa a keda? 
Mirakí KATAN e a drai respondé mi ku su pushí den brasa ta ka- 
risiá: “Bo no kuminsá! Bo mes subi internèt bo lesa pa bo seifti! 
Shusmy mes no por lesa, tampoko por komprondé un pataká! 
Ademas e kosnan ku ta konta pa Shusmy akí ta konta pa bo 
tambe: Hende tambe ta haña kemadura di solo, piká di abea i 
mordé di bestia. 
Awèl kere KATAN, ta delaster biaha ku mi ta bishitá e konosí aki. 
Mi ta bai kambia su nòmber den mi telefòn pone: NO KUE! Otro 
biaha ku e mester di kualke yudansa e bèl Shusmy! 

Tonchi, mi ta kere a yega tempu 
pa lanta un Partido di Bestia na 
Boneiru. 


Awèl sí. Ya asina sierto polítiko 
ta kuminsá trata su kachónan na 
manera desente. 


DEN PASONAN DI BÒI 


E rúbrika aki no ta kos di tur dia den BONERIANO. Ta ora mi tin tempu, gana i 
tópiko pa skirbi ariba e ta sali. E tres elementonan aki ta hunga un ròl den sali- 
mentu di e rúbrika aki. E ta mas tantu un kos pa tene mi okupá, pa no lubidá e 
arte di skirbimentu. Tene tambe e dedenan fleksibel. Tene e tinu bei, purba pa no 
kai den ripitishon. 
E dianan aki mi nietu 
Maynard (14) ta ku fak- 
ansi na Boneiru. Despu- 
es di un par di dia sinem- 
bargon riba e isla su wela 
Shirley a ‘sekuestr’é’ bai 
Aruba pa pasa 10 dia. 
Pues mi no a haña ma- 
sha chèns ainda pa a 
move un tiki huntu kuné. 
Un par di dia so. Spera 


ku ora e bini bèk nos por 
pasa algun tempu di ka- 
lidat ku otro. Ta mi úniko 
nietu. 


*** 
Di mes ta trata aki di dos 
diferente 
generashon. 
Esun di dos despues di 
mi. Pero nos por atendé 
bon ku otro. Pero e gusta 


plei sabí. Sa kos mihó ku 
mi. Na vários okashon mi 
mester par’é i mustr’é ku 
mi tin mas tempu riba e 
mundu aki kuné. Tin biá 
e ta komprondé, otro biá 
nò. 


*** 
E ke yuda tambe. Mane- 
ra na pòmp di gasolin 
algun dia pasá. Kasi 
semper bai mi ta bai un 
pòmp di gasolin kaminda 
tin hende pa asistí. Mi ta 
duna e asistentenan aki 
1 dòler pa nan servisio. 
Yega Bonaco para pa 
laga e trahadó di pòmp 
yega, pero Maynard ta 
bula sali for di outo pa 
bai paga i pa e mes yna 
gasolin. Ni maske kuantu 
m’a splik’é ku no mester, 
e no kier a tende. Dado 
momentu m’a splik’é ku e 
mester tene kuenta ku e 
trahadó di pòmp meresé 
teps. “No Opa. E no tin 
mester di teps. E hòmbu 
tin kèts Nike na su pia. Ni 
mi mes no tin un Nike.” 


*** 
Dianan ta mientrastantu 


dianan ta pasa. Haña mi 
ku basta aktividat. Ka- 
minata, kurso, charla, 
anke ménos ku normal. 
Ta tempu di resès pa mi 
tambe. Edison Rijna a 
pidi mi pa bai kue yuana 
wikènt pasá huntu ku 
dos persona, un pareha. 
E muhé ta trahando un 
reportahe di Edison awor 


ku e no ta gezaghebber 
mas. Edison komo per- 
sona. El a konta ku e 
gusta bai kue yuana hun- 
tu ku mi. E señora a pidi 
pa bai ku nos pa saka 
foto. I esei a sosodé. Mi 
a siña Edison lasa i mara 
yuana. Ami tabata opser- 
vadó. 
*** 

Muchanan di Buki di Prèt na èrpòrt 


KRALENDIJK -- Bo- 
naire International Airport 
un biaha mas a partisipá na 
e aktividat di Buki di Prèt 
ku ta tuma lugá tur aña di 
nobo. Ta trata di aktividat 
pa mucha, tambe e mayor 


por a kompañá nan. 
Den pasado Erwin Al- 
bertus, tabata enkargá ku 
rekorido di èrpòrt, awor 
Joelle Louisa di e depar- 
tamentu di Operations, a 
tuma esaki na su enkargo. 
E grupo di Buki di Prèt, 
ta hasi un paseo na e aero- 
puerto, e ruta kompletu ku 
un pasahero mester hasi 
uso di dje, momentu e ta 
bai sali for di Boneiru, òf a 
yega Boneiru for di ekste- 
rior. 
Tambe nan ta haña un 
bista kon e diferente sek- 
shon, na aeropuerto ta 
funshoná. E diferente de- 
partamento i nan tarea. 
Aparte di e empleado di 
BIA, Marechaussee tambe 
a tuma parti na e aktividat. 


Nan a hasi e parti di imi- 
grashon i algun parti riba 
tereno, loke ta nan tarea. 
Muchanan por a sende i 
paga zonido di alarma, loke 
mas nan a gusta e bochin- 
cha di alarma. Na final di e 
paseo na aeropuerto Tecno- 
bar Airport Bonaire a trit tur 
hende kos pa kome i bebe, 
komo muestra di apresio, 
pa tur presente. 

Hardin Chikitin/Nos Kas 25 aña 


KRALENDIJK— Har- 
din Chikitin/Nos Kas a 
selebrá 25 aña di eksisten- 
sia djabièrnè 4 di ougùstùs. 
Den kuadro di selebrashon 
di e 25 aña di eksistensia, 
tabatin un atardi di fiesta 
pa e muchanan, lidernan i 
mayor. 
Jasmin Senchi, direktor 
di Hardin Chikitin, a konta 
kon tin yefrou na e skol, 
ku tabata mucha na Hardin 
Chikitin i awor a bira adul- 
to i ta traha na e krèsh den 
kua nan mes a pasa. 
Yefrou Mayra a kumpli 
25 aña ta traha na Hardin 
Chikitin, pues el a traha 
for di promé momentu na e 
lugá te awor. 
Jasmin Senchi a splika: 
“Nos meta ta: Trein un mu- 


cha chikitu e bon kaminda, 
pa momentu ku e bira adul- 
to, e no apartá for di dje.” 
E muchanan a haña 
eiskrim i pòpkòrn di Tio 
Pepe, loke nan a gusta 
mashá. Un bon selebrashon, 
apesar ku algun mucha ta 
ku fakansi i no tabata pre- 
sente. 
Jasmin a konta kon el a 
yega na e idea pa kuminsá 
ku Hardin Chikitin/Nos 
Kas. “Durante un anochi ku 
mi tabata drumi, mi a soña 
ku yen di mucha tabata 
kana subi un trapi mi tras. 
Asina mi a keda pensa riba 
e soño i pokopoko Señor a 
trese serka mi, nifikashon 
di mi soño.” 

ÈKSAMEN VHF BONEIRU 


Rijksinspectie Digitale Infrastructuur ta anunsiá e siguiente èksamen: 


Bo por partisipá na e èksamen riba djárason 11 i djaweps 12 di 
òktober 2023. Pa por partisipá na e èksamen mester manda un meil 
pa Rijksinspectie Digitale Infrastructuur, via e siguiente adrès di meil: 
bes@rdi.nl. Den e meil, menshoná e palabra klave “Radio-examens” i 
menshoná bo nòmber, adrès, meil i number di telefòn. Por registrá te ku 
mas tardá 31 di ougùstùs 2023. 


Nos ke rekordá ku solamente personanan ku tin un sertifkado bálido di 
operadó di radio por operá un instalashon di radio VHF na bordo di boto òf 
stashon di kosta (limitá). 


Kategoria di èksamen 
Gastunan di partisipashon 
Eksamen pa usuario di VHF 
$28,- USD 


Dushi ambiente durante Aquafest 


KRALENDIJK – Ape- 
sar di kòntròlnan mas es- 
trikto ku a keda anunsiá pa 
outoridatnan, por bisa ku 
Aquafest e aña aki a bolbe 
resultá un éksito rotundo. 
Aparte di gosamentu na 
awa, hopi partisipante ta 
parse di ke keda mirá òf ta 
bini spesialmente pa wak 
tur e partisipantenan den 
diferente bikini. Tambe tin 
manera un kompetensia pa 
presentá ku e float mas kol- 
orido i original. 


Gezaghebber Nolly Ole- 
ana promé ku e evento a 
ekspresá e speransa promé 
ku tur hende lo gosa, pero 
di manera seif. E aña akí a 
implementá algun medida 
preventivo, manera pasa- 
mentu di un liña pa tene bo- 
tonan riba un distansia, for 
di esnan landadó den bahia. 
E festividat ku awa sin 
duda a resultá den un ak- 
tividat hopi dushi i ka- 
minda ku partisipantenan a 
gosa un bòl. 

ARUBA 
HULANDA 


HULST – Ta sospechá 
un mucha hòmber di 14 aña 
di a hinka un mucha muhé 
di 16 aña na Hulst. Esaki 
a sosodé durante un fiesta 
di mucha den un restorant, 
Polis ta informá. E kaso di 
hinkamentu a sosodé djasa- 
bra banda di kuartu pasá di 
tres. 
Segun Polis, mas mucha 
a mira esaki sosodé. P’esei 
a involukrá ayudo di vík- 
tima. A trata e mucha muhé 
heridá pa su heridanan. No 


Mucha di 14 aña detené pa hinkamentu 


ta konosé kon ta bayendo 
kuné. Momentu ku Polis a 
yega na e restorant, e sos- 
pechoso a disparsé. Mas lat 


a deten’é na su kas. Segun 
Omroep Zeeland no ta kla 
kiko ta e relashon entre e 
sospechoso i e víktima. 


Sinku mucha a bira malu durante 
nan tabata hunga pafó 


DEN HAAG – Sinku 
mucha a bira malu na Den 
Haag momentu ku nan ta- 
bata hunga pafó. Segun 
Brantwer, seguidamente a 
hiba nan hospital. 
Banda di dies pa shete 
di atardi, servisio di ayudo 
primeramente a haña noti- 
fikashon ku posiblemente 
monóksido di karbon lo a 


bini liber den un kas. Una 
bes na e sitio, a resultá ku 
ta trata di sinku mucha for 
di dos diferente famia den e 
edat di 4 pa 14 aña ku a bira 
malu. Den e kas no a midi 
monóksido di karbon. Dor 
di kiko e muchanan a bira 
malu, ta keda investigá na 
hospital. 
Segun Omroep West, 


Polis a tuma tèst di skupi 
serka dos di e muchanan. 
Ku esaki Polis por kontrolá 
sí nan lo a usa droga. Serka 
un di e muchanan a resulta- 
do tabata positivo. Posible- 
mente durante hungamentu 
e muchanan lo a haña algu 
dor di kua nan a bira malu. 
Polis ta hasiendo investi- 
gashon. 


Trùk yen di batata ta aksidentá 


SITTARD – Un trùk 
di karga kargá ku batata 
djadumingu mainta a ak- 
sidentá riba e kaminda di 
Selfkant na Alemania pa e 
frontera Hulandes Sittard. 
Despues ku e vehíkulo 
a aksidente, esaki a sker 
habri i un kargamentu 
grandi batata a resultá riba 


kaminda. 
B56 entre Selfkant i e 
frontera Hulandes, a keda 
henter dia será pasobra 
mester e kita e batatanan. 
Despues mester a kita e ve- 
híkulo, 1Limburg ta infor- 
má. Polis tambe ta hasiendo 
investigashon na e sitio di e 
orígen di e aksidente. 


E shofùr, segun media 
Aleman, un hòmber di 
Polonia di 32 aña, tabata 
kore direkshon Hulandes 
momentu ku djis pegá ku 
e frontera dor di motibu 
deskonosí a pèrdè kontròl. 
E shofùr por a sali for 
di bentana i no a resultá 
heridá. For di un promé 
investigashon ku Polis 
a hasi, a sali na kla ku e 
hòmber tabata bou di in- 
fluensia, 
posiblemente 
droga. Tèst di sanger mes- 
ter ofresé mas klaridat. 
Temporalmente e hòmber 
a pèrdè su reibeweis. 


Den Helder ta será café despues 
di tiroteo fatal 


DEN HELDER – Mu- 
nisipio Den Helder du- 
rante e anochi di djabièrnè 
pa djasabra, a sera e café 
kaminda un tiroteo fatal a 
tuma lugá. Riba su web- 
site, e munisipio ta laga sa 
ku e desishon pa sera e café 
Bierbron tabata prepará 
anteriormente, promé ku e 
tiroteo a tuma lugá. 
E munisipio a hala den 
e pèrmit di eksplotashon 
i di alkohòl, pasobra tin 
menshon di un asina yamá 
konstrukshon falsu. For 
di esaki ta resultá no ta e 
doño, pero ta un otro per- 
sona realmente tin e pèr- 
mit. Esaki no por, p’esei e 
burgemeester e hala a pèr- 
mit aden. 
Esaki ta nifiká ku a sera 
e café di inmediato. 
Burgemeester Jan de 
Boer den un deklarashon 
ta laga sa ku e ta inkreible- 
mente spantá. “Na promé 
lugá mi ke ekspresá mi mas 
sentido palabra di kondo- 


lensia na e famia di e vík- 
tima. 
Pero tambe na e habitan- 
tenan den besindario. Mi 
por imaginá ku hopi hende 
a spanta di e sosedidu di 
djasabra anochi. 
E impakto pa e hende- 
nan akí ta grandi. 
E tiroteo a tuma lugá 
manda di mei anochi dilan- 
ti di e café na Bassingracht. 
Aki nan un hòmber di 25 
aña di Alkmaar a pèrdè su 
bida. Dos otro persona a 
resultá heridá, di kua unu 
serio. 
Ainda no tin pista di e 
sospechoso di 25 aña di e 
tiroteo. E hòmber ta peli- 
groso i posiblemente den 
poseshon di un arma di 
kandela. 

ARUBA 
HULANDA 


PHILIPSBURG – Hu- 
landa por ekonomisá anu- 
almente 7 mion euro riba e 
ehekushon di e paketenan 
nashonal di Kòrsou, Aru- 
ba i Sint Maarten. Esaki e 
ámtenarnan a kalkulá den 
e kuadro di e asina yamá 
lista di ekonomisashon ku 
Minister di Finansa Kaag a 
manda e siman akí Tweede 
Kamer. 
E lista di ekonomisashon 
ta duna un bista di e gastu- 
nan riba kua Reino posible- 
mente mester ekonomisá pa 
mehorá e finansa di Gobièr- 


nu. E ta un produkto gu- 
bernamental ku no ta duna 
huisio tokante e deseo di e 
medidanan akumulá. Sí ta 
asina ku partidonan por usa 
e lista pa nan programanan 
di elekshon. 
Esnan ku a traha e lista 
ta mustra riba e echo ku 
serka e ehekushon di e pa- 
ketenan nashonal, por duna 
prioridat na entre otro e re- 
formashon di impuesto ku 
ta kontribuí na entradanan 
mas haltu pa e paisnan. 
Tambe nan ta pidi pa insti- 
tuí un organisashon di tra- 


bou temporal. Riba e pòst 
di 35 mion anual por eko- 
nomisá 7 mion te 2027. 
Segun Finansa, ekono- 
misashon por tambe riba e 
mandamentu di personal di 
KMar i Duana pa islanan 
CAS. E por resultá riba un 
deskuento di 25% desde 
2026 loke ta resultá riba un 
ekonomisashon struktural 
di 8 mion euro pa aña. E 
ámtenarnan ta indiká falta 
di un vishon stratégiko riba 
ponementu di personal i ta 
fèrfelu pa stipulá e efisien- 
sia. 


Un di tres posibilidat, ta 
ekonomisashon den e lista 
pa loke ta trata kontribush- 
on Hulandes na Warda Kos- 
ta den e área Karibense, dor 


di un adaptá un repartishon 
di yabi. Aktualmente Hu- 
landa ainda ta tuma 87,8% 
pa su kuenta. 


Den Haag por ekonomisá miónes riba pakete nashonal 


Herido durante eksploshon 


AMSTERDAM 
– 
Durante un kandela i un 
eksploshon 
na 
Sùitost 
Amsterdam djaweps ano- 
chi, un persona e resultá 
heridá. Segun e region di 
siguridat, ta trata di un ha- 
bitante di e kas. Ambulans 
a hiba e víktima hospital 
ku herida no konosí. 
Riba fotonan por mira 
ku e parti patras di e kas a 
risibí hopi daño. Den tran- 


skurso di mainta, Polis a 
laga sa ku no tin menshon 
di echo intenshonal di e 
eksploshon. Pa e motibu ei 
a sera e investigashon. 
Mas aleu djaweps ano- 
chi tabatin dos eksploshon 
na Rotterdam. Banda di 
mitar di kuater di mardugá 
tabatin un eksploshon na 
un kas na Rembrandtstraat 
den nort. Mas òf ménos un 
ora despues, tabatin otro 


eksploshon na edifisio na 
Boezemstraat den Croo- 
swijk. Ámbos edifisio a 
haña daño, ningun per- 
sona a resultá heridá. Djis 
despues di e insidente, 
Polis por a detené dos so- 
spechoso na Rembrandt- 
straat. Na Nieuwegein, 
Den Haag i Oosterblok- 
ker, tambe tabatin eksplo- 
shon. Na Den Haag taba- 
tin un eksploshon na un 
empresa. Dor di e eksplo- 
shon a edifisio a haña 
daño. Asina tin un buraku 
den e muraya. 
Na Oosterblokker den 
Noord-Holland, a tira un 
eksplosivo dilanti porta di 
un kas. Na e momentu ei 
tabatin un muhé i mucha 
chikitu den e kas. No ta- 
batin herido. E habitante a 
hasi denunsia. 


Abuso brutal di polis 


PHILIPSBURG 
– 
Famia di Michael Hernand 
Flanders di South Reward, 
a hasi un denunsia ofisial 
kontra kuater agente poli- 
sial pa violensia brutal. 
Miéntras ku Kuerpo Poli- 
sial Sint Maarten a keda 
ofisialmente informá dor 
di e víktima i su famia, ta 
bai habri un investigashon 
interno relashoná ku e de- 
nunsia. 


Di akuerdo ku famia di e 
víktima ku a papia ku SMN 
News, nan a indiká ku dja- 
mars anochi Flandres ta- 
bata huntu ku trahadónan i 
koleganan tumando drenk. 
Momentu ku e tabata re- 
gresando kas, e dal den 
un outo di un bisiña i no a 
yama polis. Apesar ku el 
a informá doño di e outo 
ku e ta atendé e asuntu su 
siguiente mainta, e doño a 


yama polis. 
Famia a splika ku kua- 
ter agente polisial a yega 
na kas di Flanders i a batié 
lagand’é atras ku diferente 
marka di violensia. 
Polis ta indiká ku a ar- 
está Flanders pa ‘hit & run’ 
i a ser’é den un sèl di polis 
djárason banda di 3’or di 
mardugá te na momentu ku 
a lag’é bai mas lat den du- 
rante dia. 


Famia a sigui bisa mo- 
mentu ku polis a laga Flan- 
ders bai, e no por a kana 
debí na e heridanan i sla 
ku el a risibí dor di e agen- 
tenan. Nan a splika ku polis 
a yama ambulans pa hiba e 
víktima Sentro Médiko. 
E famia a sigui splika, 
apesar ku Flanders ya e su- 
fri basta sla, e agentenan a 


kontinuá batié pasobra nan 
tabata ke yabi di e bùs ku 
e víktima tabata kore mo- 
mentu di e aksidente. 
Banda di diferente sla, e 
famianan a bisa ku e agen- 
tenan ku a akudí na e sitio a 
topa ku Flanders drumí den 
su kas, a atendé na mal òrdu 
ku e yunan. 

ORANJESTAD -- Dia- 
huebs den oranan di anochi, 
durante un evento na al[1] 
tura di Double Down Sport 
Bar & Grill, a start un prob- 
lema entre gangnan, aki un 
gang a maltrata un hoben, 
lagando e seriamente heri- 
da. 
Mesora algun persona 
cu tabata na e sitio a hinca e 
hoben aki den auto y a hib’e 
Hospital. Tambe mesora 


autoridad a wordo poni na 
altura, hopi lihe polisnan a 
presenta na Poli, aki nan a 
bin topa cu un grupo grandi 
di persona para pafo. 
E agentenan a papia cu 
e personanan pafo y nan a 
splica polis kico a sosode 
y cu ta un grupo a agredi e 
mucha homber hoben aki, 
e la ricibi golpinan fuerte 
na cara y na diferente otro 
parti di su curpa. 


Despues e polisnan a 
bay paden y por a papia cu 
e victima pa asina haya mas 


informacion di ken nan a 
agredi’e y kico lo por ta e 
motibo cu e grupo a yega 


asina leu. E caso di maltrato 
aki ta den man di autoridad 
pa mas investigacion. 


Hoben seriamente maltrata pa un grupo di persona 


Prijs halto ta un preocupacion grandi 


ORANJESTAD 
-- 
Consumidor tabata mas 
pesimista, mirando cu e 
indice di confiansa di con- 
sumidor a cay cu 0,4 punto 
di indice te na 92,6 den e 
di segundo trimester di 
2023. Na final di e di se- 
gundo trimester, consumi- 
dor tabata principalmente 
preocupa cu (i) e situacion 
di negoshinan y di econo- 
mia lo deteriora (Q2-2023: 
61 porciento, Q1-2023: 51 
porciento), (ii) tin dificul- 
tad pa haya un trabou nobo 
(Q2-2023:51 
porciento, 
Q1-2023: 44 porciento), y 
(iii) e posicion financiero 
di gobierno lo empeora 
(Q2-2023: 44 porciento, 
Q1-2023: 43 porciento). 
Ademas, 39 porciento 
di tur respondente ta an- 
ticipa cu e situacion finan- 


ciero di hogar lo empeora 
den e di segundo trimester 
di 2023, esta 9 punto di 
porcentahe mas compara 
cu e trimester anterior (Q1- 
2023: 30 porciento). 
Aproximadamente 
93 
porciento di tur respon[1] 
dente a señala cu nan ta 
premira cu prijsnan lo ta 
mas halto den e proximo 6 
lunanan (Q1-2023: 91 por- 
ciento). Tanto e indice di 
e situacion actual como e 
indice di expectativa a cay, 
esta cu 0,9 punto di indice 
te na 93,0 y 0,7 punto di in- 
dice te na 92,7, respectiva- 
mente, den e di segundo tri- 
mester di 2023. 
E cantidad di respon- 
dente cu a raporta cu tuma 
un hipoteca no tabata ad- 
ecua a crece te na 68 por- 
ciento (Q1-2023: 65 por- 


ciento). Pa locual ta haci 
un prestamo, 69 porciento 
di respondente a indica cu 
esaki no tabata oportuno 
(Q1-2023: 68 porciento). 
Mientras e respondente 
cu a señala cu compra di 
un auto no tabata conveni- 
ente, como tambe compra 
di un aparato grandi no ta 
adecua, a keda igual na 73 
porciento y 56 porciento, 
respectivamente. 
Ademas, 56 porciento 
di respondente a indica 
cu baymento cu vakan- 
tie no tabata factibel, (Q1- 
2023: 57 porciento). Con- 
secuentemente, e indice 
di habito di consumidor 
a crece marginal di 92,5 
den e di prome trimester 
di 2022 te na 92,6 den e di 
segundo trimester di 2023. 


ORANJESTAD 
- 
Manera ta conoci, Gobi- 
erno hunto cu Futura a 
introduci pa e aña escolar 
2022 - 2023, e proyecto di 
Edutech, na unda ta duna 
oportunidad na tur scol, pa 
bin cu nan mesun proyecto 
innovativo, pa asina por 
gana materialnan digital pa 
nan scol. Pa e proyecto aki 
Gobierno a pone un suma 
di 400 mil florin disponibel 


Como un di e scolnan ganado di e proyecto di Edutech, 
Colegio Laura Wernet Paskel a ricibi 
chromebooks y tablets 


pa reparti den 4 diferente 
ciclo. 
Un di e scolnan ganado 
ta Colegio Laura Wernet 
Paskel cu ta sumamente 
contento 
di 
ricibi 
nan 
chromebooks y tablets pa 
nan 1ste y 2de klas. Esaki 
sigur ta un herment cu lo 
facilita e maestronan gran- 
demente na momento di 
duna les na e muchanan. 
Prome Minister Evelyn 


Wever-Croes, den nomber 
di Gobierno di Aruba ta 
gradici tur scol cu a partici- 
pa na e proyecto di Edutech 
durante e ultimo aña escolar 
y ta encurasha tur e scolnan 
cu no a participa of gana, 
pa aplica pa e siguiente 
aña escolar, pa asina tin e 
oportunidad pa gana mate- 
rialnan digital pa nan scol. 
"Educacion ta e fundeshi pa 
nos pais por prospera, edu- 


cacion ta empodera nos ha- 
bitantenan y ta fortifica nos 
comunidad y e ta dirigi pro- 
greso. Nos sa tambe cu nos 
mundo ta cambiando na un 
nivel hopi rapido. P’esey e 
ta hopi importante pa nos 
ekipa nos generacion di 
hobennan cu e hermentnan 
necesario pa por maneha e 
retonan y oportunidadnan 
den e era digital. E unico 
manera cu por garantisa 
esaki ta door di siñanan e 
habilidadnan di ciglo 21 pa 
nan por adapta y ta exito- 
so," Prome Minister Wever 


- Croes a enfatisa. 

ARUBA 
STATIA/SABA/ST. MAARTEN 
Uso di drone pa finalisá investigashon di vegetashon 


THE BOTTOM – En- 
tidat Públiko Saba ta bai 
finalisá e investigashon di 
e liña básiko di vegetashon 
pa su proyekto di re- 
forestashon. Anteriormente 
na mei, a hasi e investi- 
gashon akí dor di usa un 
drone ku kámara spesial- 
isá den kapturá vegetashon 
riba un nivel detayá. 
E investigashon, ape- 
sar no a kompletá debí na 
retonan tékniko. Dia 3 di 
ougùstùs den oranan di at- 
ardi a kuminsá ku e parti 
final di e investigashon i 
ta dura te djadumingu 6 di 
ougùstùs. 
Ta bai investigá e parti- 


nan nort i nortost di e isla. 
Esaki ta inkluí e áreanan di 
Mt. Scenery National Park, 
Flat Point i Zion’s Hill. Ta 
hasi e aktividatnan akí den 
estrecho kordinashon ku e 
manager di aeropuerto pa 
asina sigurá siguridat di 
tantu tráfiko aéreo komo 
públiko. 
E investigashon di veg- 
etashon lo sirbi komo un 
punto di inisio pa monitoreo 
ta rekuperá un ekspanshon 
di e vegetashon nativo di 
Saba. E ta duna tambe un 
bista kla di e estado aktual 
di e intensidat di e veg- 
etashon i salú. Ta bai usa 
e informashon akí pa iden- 


tifiká un mapa di área pa 
reforestashon i otro aktivi- 
datnan di mitigashon komo 
parti di e plan di imple- 
mentashon pa e proyekto 
akí. 
Ta realisando e proyekto 


di reforestashon komo parti 
di e plan di naturalesa i me- 
dioambiente Karibe Hulan- 
des 2020-2030. E meta di 
e proyekto ta pa oumentá 
e proseso di rekuperashon 
i ekspanshon di e áreanan 


di reforestashon di e isla 
pa asina redusí e preshon 
di eroshon ku tin impakto 
riba ref di koral i oumentá 
e disponibilidat di kuminda 
lokal. 


Resultado di e promé parti di e investigashon hasí na mei. 


ORANJESTAD -- Dia- 
huebs mainta a sosode un 
caso tristo caminda un se- 
ñora a dicidi di sali en bus- 
ca di su casa den e area di 
dam di Tanki Flip, kende 
aparentemente for di dial- 
una a sali for di cas y no a 
regresa. E señora a bin topa 
dado momento den mondi, 
e curpa sin bida di su es- 
poso, kende tabata drumi 
riba santo cu su cabes riba 
un piedra grandi, dunando 
indi[1]cacion di e persona 
aki a sangra masha hopi 
mes. 
Prome indicacionnan di 
autoridadnan policial cu a 
presenta na e sitio, ta cu tur 
cos ta mustra cu e persona 
aki lo a pone fin na su bida, 
pero ainda no tin mucho 
claridad riba loke a pasa 
pero sin tur cos ta mustra 
cu aki ta trata di un persona 
cu tin problema di salud 
mental. 
E cantidad di e tipo di 
casonan aki a aumenta des- 
de cu pandemia a pasa bay, 
caminda casonan di hende- 
nan di salud mental cu ta 
tuma medidanan estricto 


contra nan bida como un 
tipo di salida di nan prob- 
lema aki, a aumenta den un 
forma alarmante. 
Dos persona 13 dia pasa 
a bira victima tambe pa 
motibo c’un di nan tabatin 
problema cu salud mental 
cu a conduci cu el a pone 
fin na bida di un señora pa 
despues e corta su brasanan 
caminda el a sangra te muri 
na Bushiribana. 
Pa algun tempo caba 
ta bin ta papiando riba e 
asunto aki, con pa atende 
cu esaki y percura pa hen- 
denan cu ta ser confronta cu 
problema di salud mental, 
por haya ayudo necesario 
cu ta ser rekeri pero henter 
e plan aki cu a ser anuncia, 
simplemente no tin fin di 
yega y e casonan ta sigui 
aumenta paulatinamente. 
Mirando e desaroyonan 
di ultimo lunanan, por spe- 
ra cu por haya mas di e tipo 
di casonan aki, caminda 
desesperacion ta guia esun- 
nan cu a sufri di dje, na me- 
didanan serio caminda nan 
ta mira cu e unico salida pa 
nan salida for di e mundo 


aki. 
Te ainda no tin cifra di 
cuanto hende lo ta wordo 
afecta cu problema mental 
pero tambe tin aumento den 
casonan di “postpartum de- 
pression” y contrario cu 
hopi ta kere cu esaki ta af- 
ecta damanan den nan 30 
aña bay ariba, ta un hecho 
cu mamanan hoben tambe 
den nan 20, tambe ta ser af- 
ecta pa e sentimentonan cu 
ta confundi mayoria mama 
despues cu nan duna luz. 
Investigacion haci ta 
mustra cu hopi hende muhe 
a 
experencia 
sentimen- 
tonan despues di a duna 
luz manera senti[1]mento 
tristo, cambio constante di 
beis, gana di yora y tambe 
stress cu por ta parti den 
mayoria caso, di cambi- 
onan hormonal cu e curpa 
tin cu atende despues di 
e parto. Den mayoria di 
caso hende muhe ta sinti 
loke nan ta considera como 
“baby blues”, pero e sen- 
timentonan aki tin cu dis- 
parce dentro di un pa dos 
siman pero tin casonan ca- 
minda e sentimento aki por 


tuma mas tempo y esaki ta 
resulta cu e dama ta bay su- 
fri di depresion, ansiedad y 
esaki lo por duna pa varios 
luna of ainda mas largo. 
Tin hopi caso aki na 
Aruba pero pa haya ayudo 
pa esaki ta sumamente difi- 
cil y esaki por tin conse- 
cuencianan serio pa tanto e 
mama di e yiu cu el a duna 
luz na dje pero tambe pa 
tata y rumannan di e baby. 
Gobierno a yega di pa- 
pia riba e asunto aki pero 
tur cos a keda na papiamen- 
to ya cu poco a ser haci pa 


Mas y mas hende ta perde pa falta 
di atencion pa salud mental 


busca un forma pa atende 
cu e asunto serio aki mien- 
tras cu riba otro tiponan di 
depresion, tambe por a no 
a mira un aumento bou di 
hopi hende den comunidad, 
kendenan tampoco tin un 
tipo di sistema cerca cual 
nan por haya e ayudo nece- 
sario cu nan tin mester. 
Un rapport emiti pa 
World Health Organization 
na 2021 ta mustra cu rond 
mundo tin mas di un biyon 
hende cu ta sufri di prob- 
lema cu salud mental cu a 
algo hopi serio mes. 


Mavelik B.V. 


ta buska 
técnico 
mantenimiento de pesina 


Mas inf tel # 701-3371 


Marger B.V. 


ta buska 
- carpintero de 
construccion 


Inf. tel. nr. 770-2547 


Jalvicar B.V. 


ta buska 
- 2 auto-monteur 


-mester tin 3 aña di eksperensia 


Mas inf. tel. nr. 717-3163 


J.S.C. Construction B.V. 


ta buska 
- timmerman i metselaar 


-mester por traha bekisting i pega bloki 


Mas inf tel # 782-7213 


Awe mi ta warda riba direkshon di Dios. Sí! 
Lo mi no pone ningun idea ku Dios dunami un banda. Nò! 


I no ta importá e reto. Mi ta bai den fe, konvensí ku e forsa 
di Dios lo guia mi. I for di awor kaba mi ta yama Dios 
danki pa e chèns aki. 


Dikon? 
Pasobra mi ta kere den Su palabra ku ta bisa: 
Den Bo miserikordia Bo a guia e pueblo ku Bo a redimí; 
den bo fortalesa Bo a guia nan na Bo habitashon santu”. 
(Eksodo 15: verso 13) 
Un bon siman “mi gente”. Mi ta spera di kurason ku bo 
siman ta kuminsá bon i bendishoná. 
Risibi e mensahe di e siman aki ku amor. 
31 yüli 2023 


PENSAMENTU DI SIMAN 


Florian Fast Cleaning Service B.V. 
ta buska 
Mantenimiento abrillantado de pisos 


- Mester tin eksperensia 


Pa mas informashon yama na 


telefon 785-4986 

Hobon 3-1 riba 
Arriba Perú 


K R A L E N D I J K - 
-Djasabra último 5 di 
ouùstùs 2023, e tim di 
futbòl veterano di FC 
Champs, den partido di 
futbòl veterano amistoso, 
a gana di e peruanonan di 
Arriba Perú ku skor di 2-1. 
Despues di 3 siman di 
fakansi , FC Champs 50+ 
tabatin su promé wega di 


bala ku a bai kontra e peru- 
anonan di Arriba Perú 50+. 
E ekipo di FC Champs 50+ 
a bai ku e viktoria di 3-1 
riba e pruanonan di Arriba 
Perú, esaki ku golnan di 
Deuthly Domacassé ku a 
hinka 1 gol, Jair Bernabela 
1 gol i Garindo Raphaela 
tambe a hinka 1 gol pa duna 
nan ekipo di FC Champs e 


viktoria di 3-1 riba Arriba 
Perú 50+. 
E partido aki a tuma 
lugá djasabra último 5or 
atardi na Fèlt Elion Flores 
na Amboina. 
Djasabra 
awó FC Champs ta en- 
frentá Deportivo 50+ 5or 
atardi na Fèlt Elion Flores 
na Amboina. 


KRALENDIJK--Trein- 
en ofisial di selekshon U15 
di futbòl di nos isla, esaki 
promé ku nan debut den 
kampionato futbòl U15 fin 
di siman pasá den kampio- 
nato futbòl U15 di Conca- 
caf kontra Antigua & Bar- 
buda, esaki den Stadion 
Jean Francisca na Kòrsou. 
E treinen a bai super bon, 
hopi entusiasmo a keda 
demostrá di parti nos hun- 
gadónan U15 ku tabata bon 


Treinen U15 a bai bon na Kòrsou 


prepará pa e kompromiso 
aki. Durante e treinen fin di 
siman pasá, e hungadónan 
a demostrá ku nan ta kla pa 
e kompromiso kontra An- 
tigua & Barbuda i tambe e 
otro partidonan di e kom- 
promisonan aki di Conca- 
caf ku ta sigui. 
Nos ta deseá nos selek- 
shon U15 tur pero tur klase 
di éksito den e kompromi- 
sonan aya na Kòrsou. 
Weganan na Kòrsou. 


ARUBA 
DEPORTE 


Djadumingu 6 ougùstùs 
2023. Boneiru ta hunga 
kontra Antigua & Barbuda. 
Djaluna 
7 
ougùstùs 
2023. Boneiru ta hunga 
kontra Kòrsou. 
Djamars 
8 
ougùstùs 
2023. Boneiru ta hunga 
kontra Saint Kitts & Nevis. 
Djaweps 10 ougùstùs 
2023. Boneiru e partido pa 
e dia aki ta dependé di nos 
posishon den e fase di gru- 
ponan. 


PENSAMENTU DI SIMAN 


Mi a pidi Dios awa e la duna mi laman 
Mi a pidi Dios un flor e la duna mi un jardin 
Mi a pidi Dios un palu e la duna mi un mondi 


Mi a pidi Dios un amigu e la duna mi abo, bela... 


No ta eksisti oskuridat riba e planeta aki ku por paga e lus di 


un bela. 
Amor, Speransa i Amistat. 


Mi ta deseá ku e belanan di Amor, Speransa i Amistat lo no 
paga nunka di bo bida. 


Un bela no ta perde su flam òf su kalor sendiendo otro..... 


Sea bendishoná e siman aki tambe. 7 oug.’23 

Djasabra 5 di ougùstùs a pone asfalt riba e tereno destiná pa ponementu di fever. Ta trata di e tereno na altura di Onima. 
Trabounan tabata kanando ya pa algun siman i awor a asfaltá e plenchi. Tin un kurá rònt di e tereno i ta kuestion di algun rekisito, pa por 
kuminsá hasi uza di e fasilidat. Esnan konserní lo informá kon leu e proseso ta i kua dia por spera ku ta kla, pa kuminsá ku loke e tereno ta 
destiná pe. 


Plenchi pa fever ta kla 


Geza kampion dominó 


KRALENDIJK--Djas- 
abra último 5 di ougùstùs 
2023, e kampionato di 
dominó di Rincon a ter- 
miná manera tabata planiá 
tambe pa e kampionato. 
Pa loke ta e último par- 
tidonan di e anochi di e 
kampionato, Geza v/s Real 
Dynamite a finalisá den 
viktoria di 5 – 2 pa Geza. 
E otro partido, Sparta a 
gana Elitte 7 – 1. 
Ku e resultadonan aki, 
Geza ta kampion i Sparta 
supkampion. 
Di tres lugá di e kampio- 


nato a keda e ekipo di Real 
Dynamite. 
E ekipo di Elitte a keda 
di kuater lugá di e kampio- 
nato. 


Di e forma aki tambe 
e kampionato dominó di 
Rincon bou di kordinashon 
di sr. George Kroon a yega 
su final ku e resultadonan 
ariba menshoná. 
Mas informashon di e 
kampionato ta sigui den 
kurso di siman. 
Foto: Rudsel Cicilia 

Boneiru na Kampionato Sub15 di Concacaf 


KRALENDIJK -- Tim 
di Boneiru U15 a sali pa 
Kòrsou djabièrnè atardi pa 
partisipá na e weganan di e 


kampionato di Sub 15 Con- 
cacaf 2023. 
Boneiru su promé wega 
tabata ayera 6 ougùstùs 


kontra Antigua i Barbados. 
Dia 7 di ougùstùs e tim 
ta Sali kontra Kòrsou i 8 
ougùstùs kontra Saint Kitts 


and Nevis, 10 di ougùstùs 
kontra Rival, dependé e re- 
sultado di weganan. 


Tur tim di Concacaf, ta 
tuma parti na e torneo. 


